**Zmluva o združenej dodávke elektrickej energie**

**vrátane prevzatia zodpovednosti za odchýlku so zabezpečením distribúcie elektrickej energie a súvisiacich služieb, uzavretá v zmysle ustanovení § 12 ods. 5 nariadenia vlády SR č. 309/200 Z.z., ktorým sa ustanovujú pravidlá pre fungovanie trhu s elektrinou v spojení s § 269 ods. 2 zákona č. 513/1991 Zb. Obchodný zákonník v znení neskorších predpisov**

Táto Zmluva o združenej  dodávke elektriny (ďalej len „**Zmluva**“) je uzavretá v súlade s ustanovením § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len “**Obchodný zákonník**“) a v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „**ZVO**“) medzi:

číslo zmluvy objednávateľa: ...............

číslo zmluvy dodávateľa: ...................

1. **Objednávateľ**

názov: **LESY Slovenskej republiky, štátny podnik**

sídlo: Námestie SNP 8, 975 66 Banská Bystrica

IČO: 360 383 51

DIČ: SK 2020087982

IČ DPH: SK2020087982

zastúpený: Ing. Ján Marhefka, generálny riaditeľ

(ďalej len „**Objednávateľ**“)

1. **Dodávateľ**

názov: ...............

sídlo: ...............

kontaktná osoba, email, tel. č.:

...............

IČO: ...............

DIČ: ...............

IČ DPH: ...............

zastúpený: ...............

bankové spojenie: ...............

číslo účtu v tvare IBAN: ...............

zapísaný v Obchodnom registri Okresného súdu .........., oddiel: ..., vložka číslo: .........

(ďalej len „**Dodávateľ**“)

(Objednávateľ a Dodávateľ ďalej spolu ako „**Zmluvné strany**“ alebo každý samostatne aj ako „**Zmluvná strana**“)

**PREAMBULA**

Táto Zmluva sa uzatvára  na základe uskutočneného verejného obstarávania - verejnej súťaže, ktorú vyhlásil objednávateľ pod číslom ..........., zverejnenou v Európskom vestníku č. ............a vo Vestníku verejného obstarávania č. .........../2023 č. ..........xxxxx-XXX z dd.mm.2023 na predmet zákazky „**Elektrická Energia**“.

**ČLÁNOK 1. PREDMET ZMLUVY**

* 1. Predmetom tejto Zmluvy je úprava práv a povinností Zmluvných strán súvisiacich s dodávkou elektrickej energie a distribučných služieb podľa čl. 2 bod 2.2 tejto Zmluvy v odberných miestach Objednávateľa definovaných **v Prílohe č. 1** tejto Zmluvy (ďalej len **„Dodávky tovaru“**). **Obdobie dodávky je od 01.11.2023 do 31.12.2025.**
  2. Dodávateľ sa zaväzuje za podmienok stanovených v tejto Zmluve a s podmienkami uvedenými v súťažných podkladoch verejného obstarávania, najmä v súlade s Opisom predmetu zákazky (ďalej len „OPZ“), poskytovať pre Objednávateľa Dodávky tovaru (elektrickej energie ) a Objednávateľ sa zaväzuje za riadne a včas poskytnuté Dodávky tovaru uhradiť odplatu dohodnutú podľa článku 3 tejto Zmluvy.
  3. Dodávateľ zabezpečí Dodávky tovaru súvisiace s pravidelnou bezpečnou, stabilnou a komplexnou dodávkou elektrickej energie do odberných miest Objednávateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto uvedené v Prílohe č. 1 za podmienky, že Dodávateľ bezpodmienečne garantuje Dodávky tovaru po dobu stanovenú touto Zmluvou.

**ČLÁNOK 2. PRÁVA A POVINNOSTI ZMLUVNÝCH STRÁN**

* 1. Všetky Dodávky tovaru je Dodávateľ povinný realizovať riadne a včas a v súlade s ustanoveniami tejto Zmluvy.
  2. Dodávateľ sa zaväzuje zabezpečiť si pre účely zabezpečenia dodávky zemného plynu do odberných miest Objednávateľa prístup do príslušnej prepravnej a distribučnej siete, zabezpečiť distribúciu a ostatné služby spojené s dodávkou elektrickej energie (ďalej len "**distribučné služby**") u príslušného prevádzkovateľa distribučnej sústavy (ďalej len "**PDS**") v súlade s pravidlami trhu, všeobecne záväznými právnymi predpismi SR.
  3. Objednávateľ menuje osoby zodpovedné za kontrolu realizácie a preberanie plnení, ktoré sú uvedené v **prílohe č. 4** tejto Zmluvy.
  4. Na vyžiadanie Objednávateľa sa Dodávateľ zaväzuje do piatich pracovných dní poskytnúť Objednávateľovi všetky informácie a podklady za účelom kontroly realizácie plnenia tejto Zmluvy.
  5. Dodávky elektrickej energie podľa tejto Zmluvy môžu byť prerušené alebo obmedzené zo strany Dodávateľa len z dôvodov uvedených v zákone č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len **„ZoE“**).
  6. Montáž, pripojenie alebo výmenu určeného meradla zabezpečí PDS po splnení ustanovených technických podmienok merania elektrickej energie príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle ZoE. Úpravy na umiestnenie určeného meradla zabezpečuje Objednávateľ na vlastné náklady.
  7. Odber elektrickej energie sa meria určeným meradlom v zmysle zákona č. 142/2000 Z. z. o metrológii a o zmene a doplnení niektorých zákonov v znení neskorších predpisov.
  8. Meranie elektrickej energie a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky elektrickej energie a distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom PDS a za prítomnosti oprávnenej osoby Objednávateľa. Dodávateľ fakturuje Dodávky tovaru na základe týchto údajov. V prípade poruchy určeného meradla má Dodávateľ právo upraviť fakturačné hodnoty podľa údajov, ktoré Dodávateľ dostane od PDS.
  9. Objednávateľ je povinný starať sa o určené meradlo tak, aby neprišlo k jeho poškodeniu alebo odcudzeniu a sleduje jeho riadny chod. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré Objednávateľ zistí, je povinný bezodkladne ohlásiť Dodávateľovi.
  10. V prípade požiadavky Objednávateľa sa Dodávateľ zaväzuje postúpiť žiadosť o úradné preskúšanie meracieho systému alebo jeho časti na PDS do (10) pracovných dní od obdŕžania písomnej žiadosti Objednávateľa; počas preskúšavania bude meranie zabezpečené náhradným meradlom alebo iným vzájomne dohodnutým spôsobom v zmysle platných predpisov PDS.
  11. Objednávateľ sa zaväzuje umožniť prístup PDS k odbernému zariadeniu a určenému meradlu v súlade s Prevádzkovým poriadkom PDS na účel vykonania kontroly, výmeny, odobratia určeného meradla a na účel zistenia odobratého množstva tovaru na základe písomného oznámenia doručeného Objednávateľovi aspoň (7) dní vopred.
  12. Dodávateľ je povinný riadne plniť predmet tejto Zmluvy, dodržiavať túto Zmluvu a štandardy kvality dodávky elektrickej energie stanovené osobitnými predpismi.
  13. Dodávateľ sa zaväzuje poskytovať Dodávky tovaru definované v súťažných podmienkach v súlade s ustanoveniami tejto Zmluvy, v súlade s príslušnými právnymi predpismi a podľa pokynov a v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Dodávateľ poznať v súlade s príslušnými právnymi predpismi SR.
  14. Dodávateľ je povinný poskytovať Dodávky tovaru s odbornou starostlivosťou, ktorú je možné dôvodne očakávať, zachovávajúc štandardy best practice v danom odvetví.
  15. Dodávateľ je povinný pri Dodávkach tovaru spolupracovať s príslušným prevádzkovateľom distribučnej siete -PDS, tak aby bol schopný riadne realizovať Dodávky tovaru podľa tejto Zmluvy.
  16. Dodávateľ sa zaväzuje bez zbytočného odkladu, potom ako sa o tom dozvedel, písomne informovať Objednávateľa o akýchkoľvek okolnostiach dôležitých pre riadne Dodávky tovaru a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Dodávateľovi.
  17. Dodávateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Dodávateľ nemôže včas zabezpečiť súhlas Objednávateľa. V tomto prípade je Dodávateľ povinný bez zbytočného odkladu informovať Objednávateľa o týchto skutočnostiach.
  18. Dodávateľ sa zaväzuje písomne upozorniť Objednávateľa na nesprávnosť (vrátane rozporu s právnym poriadkom SR) ním navrhovaného postupu, podkladov a/alebo iných pokynov týkajúcich sa Dodávok tovaru bezodkladne, najneskôr do (5) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Dodávateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ trvá napriek upozorneniu Dodávateľa na tomto postupe, podkladoch, pokynoch, je Dodávateľ povinný postupovať podľa pokynov Objednávateľa, pričom však Dodávateľ nezodpovedá za akúkoľvek škodu, ktorá v tomto prípade vznikne.
  19. Dodávateľ je povinný poskytovať Objednávateľovi dokumenty nevyhnutné na Dodávky tovaru v písomnej podobe, vždy ak je to možné aj v elektronickej podobe, pokiaľ sa v tejto Zmluve nedohodnú inak. Dodávateľ je povinný uschovávať všetky dokumenty, ktoré vytvoril alebo nadobudol v súvislosti s Dodávkami tovaru v rozsahu určenom všeobecne záväznými právnymi predpismi SR, najmä v zmysle ZoE.
  20. Dodávateľ sa zaväzuje poskytovať Dodávky tovaru definované v OPZ podľa tejto Zmluvy nepretržite a bezodkladne, okrem prípadov definovaných v ZoE.
  21. Dodávateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Dodávateľovi pri Dodávkach tovaru (ďalej len „Dôverné informácie”). Dodávateľ sa zaväzuje, že použije Dôverné informácie výhradne na účely Dodávok tovaru.
  22. Objednávateľ sa zaväzuje poskytnúť Dodávateľovi všetku súčinnosť nevyhnutnú na plnenie tejto Zmluvy.
  23. Dodávateľ vyhlasuje, že:

1. má platné povolenie na podnikanie v energetike, ktoré Dodávateľa oprávňuje podnikať v oblasti dodávky elektrickej energie na území SR v súlade so ZoE.
2. je subjektom zúčtovania odchýlky účastníka trhu v zmysle ZoE.
   1. Dodávateľ sa zaväzuje zabezpečiť pravdivosť vyhlásení podľa bodu 2.23 tohto článku počas celej doby platnosti tejto Zmluvy a kedykoľvek ich predložiť do (5) pracovných dní od ich vyžiadania Objednávateľom.
   2. Kvalita elektrickej energie musí za bežných okolností zodpovedať špecifikácii uvedenej v Technických podmienkach PDS. Na určenie akostných znakov sú záväzné údaje zistené PDS v uzlových bodoch kontroly kvality na distribučnej sieti.
   3. Ak sa Objednávateľ dopustí neoprávneného odberu elektrickej energie , ktorý je definovaný v § 82 ZoE, jeho konanie sa považuje za podstatné porušenie tejto Zmluvy a Dodávateľ má právo:

a) prostredníctvom prevádzkovateľa distribučnej siete prerušiť alebo obmedziť distribúciu zemného plynu do odberného miesta Objednávateľa,

b) odstúpiť od tejto Zmluvy.

* 1. Objednávateľ je povinný uhradiť poškodenému subjektu škodu spôsobenú neoprávneným odberom elektrickej energie a náklady s tým súvisiace.
  2. Zmluvné strany sa dohodli, že Dodávateľ je oprávnený plniť predmet Zmluvy výlučne prostredníctvom subdodávateľov uvedených v **Prílohe č. 3 – Zoznam subdodávateľov** (ďalej len „Zoznam subdodávateľov“).
  3. Dodávateľ je povinný oznámiť Objednávateľovi akúkoľvek zmenu v osobe subdodávateľa uvedenú v Zozname subdodávateľov, a to nasledovným postupom:

2.29.1. Dodávateľ písomne požiada Objednávateľa o zmenu v osobe subdodávateľa, pričom:

2.29.1.1 v žiadosti uvedie identifikáciu osoby, ktorá sa má stať subdodávateľom,

2.29.1.2 v žiadosti uvedie percentuálny podiel subdodávky vo vzťahu k tejto Zmluve, ktorá má byť prostredníctvom navrhovanej osoby poskytovaná Objednávateľovi,

2.29.1.3 v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako (30) dní odo dňa doručenia tejto žiadosti Objednávateľovi,

2.29.1.4 k žiadosti pripojí nové navrhované znenie Zoznamu subdodávateľov v minimálne (2) vyhotoveniach podpísaných Dodávateľom.

* 1. Osoba, ktorá sa má stať subdodávateľom, sa týmto stáva podľa tejto Zmluvy zápisom do Zoznamu subdodávateľov podpísaného zo strany Objednávateľa.
  2. Dodávateľ, ako aj jeho subdodávatelia podľa ZVO majú povinnosť byť zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov po celú dobu trvania tejto Zmluvy. Porušenie tejto povinnosti sa považuje za podstatné porušenie zmluvných povinností na strane Dodávateľa.

**ČLÁNOK 3. ODPLATA a MNOŽSTVO**

* 1. Za riadne a včas poskytnuté Dodávky tovaru v súlade s touto Zmluvou zaplatí Objednávateľ Dodávateľovi Odplatu definovanú v **Prílohe č. 2** tejto Zmluvy. Odplata (cena) za Dodávky tovaru je stanovená dohodou v zmysle zákona č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách v znení neskorších predpisov. Cena za Dodávky tovaru zahŕňa všetky ekonomicky oprávnené náklady Dodávateľa vynaložené v súvislosti s dodaním tovaru a primeraný zisk Dodávateľa. Cena za Dodávky tovaru je stanovená v **Prílohe č. 2** tejto Zmluvy v súlade s ponukou Dodávateľa a v súlade s výsledkom elektronickej aukcie.
  2. Ceny uvedené v Prílohe č. 2 tejto Zmluvy sú cenami bez DPH v mene EUR a bez spotrebnej dane, ktoré budú účtované v zmysle platných právnych predpisov a sú konečné. K fakturovanej cene za Dodávky tovaru bude vždy pripočítaná DPH a spotrebná a ekologická daň stanovená v súlade s právnymi predpismi platnými v čase dodania tovaru.
  3. Ceny za regulované položky budú fakturované v súlade s cenovým rozhodnutím ÚRSO pre PDS pre príslušné obdobie dodávky. Súčasťou faktúry za Dodávky tovaru bude aj fakturácia za distribučné služby v cenách príslušného PDS a služby spojené s prepravou plynu schválených pre obdobie Dodávky tovaru Úradu pre reguláciu sieťových odvetví (ďalej len „ÚRSO“). Ak počas platnosti Zmluvy dôjde ku zmene cenového rozhodnutia ÚRSO, je Objednávateľ povinný uhradiť ceny za distribučné služby vo výške stanovenej aktuálne účinným cenovým rozhodnutím ÚRSO. Každá faktúra vystavená Dodávateľom bude obsahovať náležitosti podľa zákona č. 222/2004 Z. z. o dani z pridanej hodnoty v platnom znení, vrátane informácií podľa ZoE
  4. Zmluvné strany sa dohodli, že podkladom pre Odplatu podľa tejto Zmluvy je predpokladaný objem odberu elektrickej energie v jednotlivých odberných miestach. Predpokladaný objem odberu elektrickej energie v jednotlivých odberných miestach je uvedený **v Prílohe č. 1** tejto Zmluvy. Celkové predpokladané množstvo pre všetky odberné miesta je **19 956,00 MWh/za 26 mesiacov.** Podkladom pre fakturáciu bude skutočne odobratý objem elektrickej energie v jednotlivých odberných miestach. Dohodnuté predpokladané množstvá elektrickej energie na odobratie sú uvedené len orientačne a Odberateľ je oprávnený elektrickú energiu odoberať v rozmedzí **80 - 120 %** celkového predpokladaného množstva. Pre účely vyhodnotenia odberu je SZMmin = 9 210 MWh/ročne a SZMmax = 12 894 MW/hročne V prípade, ak u Odberateľa vznikne na ktoromkoľvek odbernom mieste dočasná potreba odberu vyššieho ako predpokladaného množstva elektrickej energie , Zmluvné strany sa môžu dohodnúť aj na vyššom množstve. V prípade, ak Odberateľ z akýchkoľvek dôvodov nebude elektrickú energiu na ktoromkoľvek odbernom mieste a v dohodnutom množstve potrebovať, nie je povinný toto množstvo elektrickej energie odobrať.
  5. Lehota splatnosti faktúry Dodávateľa je **30 kalendárnych dní** odo dňa doručenia faktúry Objednávateľovi. Ak predložená faktúra nebude vystavená v súlade s touto Zmluvou, Objednávateľ ju vráti Dodávateľovi na prepracovanie. Opravená faktúra je splatná do 30 kalendárnych dní odo dňa jej opätovného doručenia Objednávateľovi.
  6. Zmluvné strany sa dohodli, že Dodávateľ bude vystavovať faktúry pre každú organizačnú zložku Objednávateľa samostatne a ďalej je povinný doručiť jednotlivé faktúry na adresy organizačných zložiek (odštepných závodov) uvedených v obchodnom registri a za generálne riaditeľstvo na adresu uvedenú v záhlaví Zmluvy. Odberné miesta sú v **Prílohe č. 1** a emailové adresy pre elektronické doručovanie faktúr Objednávateľa v **Prílohe č. 5** rozčlenené podľa organizačných zložiek.
  7. Zmluvné strany sa dohodli, že sú oprávnené prehodnotiť ceny jednotlivých druhov tovaru počas platnosti tejto Zmluvy s ohľadom na vývoj cien na relevantnom trhu vždy k 31.12. toho ktorého roku. O prehodnotenie cien môže požiadať ktorákoľvek zmluvná strana v mesiac január toho ktorého kalendárneho roka, pričom musí druhej zmluvnej strane predložiť návrh ako chce ceny zmeniť s odôvodnením ich zmeny, ktoré bude preukazovať zistením a stanovením priemeru aspoň z troch cenových ponúk porovnateľných tovarov na relevantnom trhu. V prípade ak do konca januára zmluvné strany sa nedohodnú na zmene cien a neuzatvoria dodatok, môže ktorákoľvek zmluvná strana od Zmluvy  odstúpiť.  V prípade dosiahnutia dohody zmluvné strany  dodatkom upravia  aj celkovú výšku odplaty. V prípade nedosiahnutia dohody a neukončenia rámcovej dohody odstúpením zostávajú v platnosti posledné platné ceny.

**ČLÁNOK 4. TRVANIE A UKONČENIE ZMLUVY**

* 1. Táto zmluva nadobúda platnosť dňom podpisu oprávnenými zástupcami zmluvných strán a účinnosť dňom zverejnenia v Centrálnom registri zmlúv. Povinnosť dodávateľa dodávať elektrickej energie príslušných OM podľa tejto zmluvy vzniká dňom „0“

, ktorým sa rozumie deň 31.10.2023 nie však skôr ako PDS pridelí dodávateľovi distribučnú kapacitu pre príslušné OM, pričom dodávateľ zabezpečí pridelenie distribučnej kapacity najneskôr do 14 dní od nadobudnutia účinnosti tejto zmluvy. Povinnosť dodávateľa dodávať elektrickú energiu do novo pripojeného OM nevzniká skôr, ako je OM pripojené do distribučnej siete PDS, čo potvrdzuje montážny list meradla podpísaný PDS a odberateľom. Zmluva sa uzatvára na dobu určitú do 31.12.2025.

* 1. Zmluvný vzťah založený touto Zmluvou možno skončiť pred dobou stanovenou v bode 4.1. tohto článku nasledovne:

4.2.1. písomnou dohodou Zmluvných strán, a to dňom uvedeným v takejto dohode;

4.2.2. písomným odstúpením od Zmluvy ktoroukoľvek zo Zmluvných strán podľa Článku 3 bodu 3.7 tejto Zmluvy a podľa bodu 4.3 tohto článku na strane Objednávateľa a podľa bodu 4.4 tohto článku na strane Dodávateľa;

* 1. Objednávateľ je oprávnený odstúpiť od Zmluvy v prípade, ak:

4.3.1. Proti Dodávateľovi začalo konkurzné konanie alebo reštrukturalizácia.

4.3.2. Dodávateľ vstúpil do likvidácie.

4.3.3. Dodávateľ koná v rozpore s touto Zmluvou a/alebo všeobecne záväznými právnymi predpismi SR a na písomnú výzvu Objednávateľa toto konanie a jeho následky v určenej primeranej lehote neodstráni.

4.3.4. Dodávateľ nepredloží do (5) pracovných dní od vyžiadania Objednávateľa doklady podľa bodu 2.23 tejto Zmluvy.

4.3.5. Nastane niektorá z okolností podľa § 19 ZVO.

* 1. Dodávateľ je oprávnený odstúpiť od tejto Zmluvy v prípade, ak Objednávateľ poruší Zmluvu podstatným spôsobom. Za podstatné porušenie tejto Zmluvy zo strany Objednávateľa sa považuje najmä omeškanie s úhradou faktúry o viac ako (30) dní po splatnosti faktúry.
  2. Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.
  3. Zmluvná strana, ktorá odstúpi od Zmluvy, má právo požadovať od druhej strany náhradu škody 10 000 EUR, ktorá jej týmto konaním vznikla, okrem prípadov vyššej moci.
  4. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.
  5. Ak Dodávateľ stratil spôsobilosť dodávať elektrickú energiu, táto Zmluva zaniká dňom straty spôsobilosti dodávať elektrickú energiu. Odberateľ má právo na náhradu škody spôsobenej Dodávateľom predčasným ukončením Zmluvy z dôvodu straty spôsobilosti dodávať elektrickú energiu.

**ČLÁNOK 5. REKLAMÁCIE**

* 1. Ak sa stane chyba pri fakturácii, majú zmluvné strany nárok na vzájomné vyrovnanie rozdielu. Ak Objednávateľ zistí chybu vo faktúre, bez zbytočného odkladu zašle Dodávateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Dodávateľ vystaví opravnú faktúru (dobropis, alebo ťarchopis). Ak chybu zistí Dodávateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti.
  2. Objednávateľ má právo reklamovať aj iné chyby, ku ktorým došlo pri plnení tejto Zmluvy.
  3. Dodávateľ reklamáciu prešetrí a výsledok prešetrenia písomne oznámi Objednávateľovi v lehote **30 dní** od doručenia reklamácie, pokiaľ z právnych predpisov nevyplýva iná lehota.
  4. Kontaktné údaje Dodávateľa, kde si Objednávateľ si môže uplatniť reklamáciu:

Písomne na adrese: .................

Kontaktná osoba: .................

Telefón: .................

Fax: ................

E-mail: ................

Internetová adresa (URL): ................

**ČLÁNOK 6. ZÁVEREČNÉ USTANOVENIA**

* 1. Neoddeliteľnou súčasťou tejto Zmluvy sú:

**Príloha č. 1 – Zoznam odberných miest a predpokladaného množstva**.

**Príloha č. 2 – Odplata**.

**Príloha č. 3** **– Zoznam subdodávateľov.**

**Príloha č. 4 – Kontaktné osoby Objednávateľa.**

**Príloha č. 5a – Emailové adresy Objednávateľa pre elektronické doručovanie faktúr.**

**Príloha č. 5b – Adresy OZ a ich bankové účty**

**Príloha č. 6 - Osobitné povinnosti pre OM v kWh.**

* 1. Ak sa niektoré z ustanovení tejto Zmluvy stane nevynútiteľným alebo neplatným podľa platného práva, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia tejto Zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné či neplatné ustanovenie iným ustanovením, ktoré sa mu svojím obsahom a účelom bude čo najviac približovať.
  2. Táto Zmluva je vyhotovená v troch rovnopisoch v slovenskom jazyku, z ktorých každý je považovaný za originál. Jedno vyhotovenie Zmluvy dostane Dodávateľ a dve vyhotovenia dostane Objednávateľ.
  3. Žiadna zo Zmluvných strán nie je oprávnená postúpiť túto Zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany tretej strane.
  4. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy.
  5. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie zabezpečí Objednávateľ.

V Banskej Bystrici, dňa .......................... V ........, dňa ..........................

V mene Objednávateľa V mene Dodávateľa

.......................................................... ..........................................................

Príloha č. 2

Zmluvná cena

1. Štruktúra ceny

Cena pozostáva zo súčtu ceny za služby súvisiace s distribúciou, a ceny za služby obchodníka.

* 1. **Cena za služby súvisiace s distribúciou**
     1. Cenu za služby súvisiace s distribúciou pre príslušné OM určuje dodávateľ v zmysle platného Rozhodnutia Úradu pre reguláciu sieťových odvetví (ďalej len „ÚRSO“), ktorým sa spoločnosti ako prevádzkovateľovi distribučnej siete určujú tarify za parametrizácie a procesy distribúciu elektrickej energie a poskytovanie podporných systémových služieb (ďalej len „Rozhodnutie URSO“) v závislosti od ZM.
     2. Cena za služby súvisiace s distribúciou pozostáva s rozhodnutia URSO každoročne .
     3. Jednotlivé zložky ceny za služby súvisiace s distribúciou sú určené v zmysle Rozhodnutia platného k poslednému dňu jednotlivého fakturačného obdobia nasledovne:
     4. V prípade vydania nového Rozhodnutia alebo zmeny obsahu Rozhodnutia, ktorého dôsledkom je zmena ktorejkoľvek z hodnôt ,dodávateľ upraví cenu sa služby súvisiace s distribúciou alebo jej jednotlivé zložky v zmysle zmeneného Rozhodnutia.
     5. V prípade vydania nového Rozhodnutia alebo zmeny obsahu Rozhodnutia, ktorá svojou povahou alebo rozsahom neumožní dodávateľovi upraviť cenu v zmysle bodu 1.1.4., je odberateľ povinný zaplatiť dodávateľovi jednotlivé zložky ceny za služby súvisiace s distribúciou podľa Rozhodnutia tak, ako keby mal pre toto obdobie uzavretú samostatnú zmluvu o distribúcii elektrickej energie na rôznych napäťových úrovniach pre ZM dohodnuté pre jednotlivé OM. Odberateľ je povinný zaplatiť dodávateľovi cenu za služby súvisiace s distribúciou elektrickej energie do jednotlivých OM určenú v súlade s predošlou vetou odo dňa účinnosti zmeny Rozhodnutia.
  2. **Cena za služby súvisiace s OKTE as**

Cenu za služby súvisiace za príslušné OM určuje dodávateľ v zmysle Rozhodnutia Úradu pre reguláciu sieťových odvetví, ktorým sa spoločnosti OOKTE a.s. ako prevádzkovateľovi určujú tarify za prístup (ďalej len „Rozhodnutie URSO SS-PS-Agregovaná Flexibilita “) platného v čase dodávky v závislosti a so zohľadnením všetkých poplatkov vyplývajúcich z platného Rozhodnutia URSO a OKTE a.s., pričom dodávateľ si má právo vždy pred začiatkom každého kalendárneho roka zvoliť zabezpečenie a dodávku elektrickej energie a formu prislušnych dát a prislušnej Organizačnej Zložky pre odberateľa na území SR; tento vstupné data použije na výpočet príslušnej sadzby ZOD v TDD

* 1. **Cena za služby obchodníka**
     1. Cena za služby obchodníka pozostáva zo sadzby za odobratú elektrickú energiu.

je dohodnutá v pevnej výške .......... €/MWh.

* + 1. Dodávateľ má právo upraviť počas platnosti zmluvy s účinnosťou od 1.1. každého kalendárneho roka t, počnúc rokom nasledujúcim po začiatku dodávky podľa tejto zmluvy, resp. dodatku k zmluve, každú hodnotu v zmysle bodu 1.3.2. platnú pre jednotlivé OM, prípadne upravenú postupom o TOD v zmysle tohto bodu, jej prenásobením harmonizovaným indexom spotrebiteľských cien

1. Vyhodnotenie množstiev
   1. Dodávateľ má právo vyhodnotiť ZOD a TOD po skončení každého Vyhodnocovacieho obdobia, a to spôsobom a s dôsledkami uvedenými v tomto bode.

Pre príslušné Vyhodnocovacie obdobie, v ktorom je dodávateľ výhradným dodávateľom do jednotlivých OM podľa tejto zmluvy, je množstvo „TOD“ rovné ZOD.

* 1. V prípade ukončenia zmluvy pred uplynutím Vyhodnocovacieho obdobia má dodávateľ právo vyhodnotiť ZOD a TOD za všetky OM za obdobie skutočnej dodavky elektrickej energie všetkých nevyhodnotených Vyhodnocovacích období v zmysle bodu 2.1. ku dňu ukončenia zmluvy.

Pre vylúčenie pochybností zmluvné strany deklarujú, že uplatnenie sadzieb a poplatkov podľa tohto bodu sa nepovažuje za uplatnenie sankcie, ale za uplatnenie poplatku za dodávku elektrickej energie nad zmluvne dohodnuté ZOD a TOD v zmysle rozhodnutia URSO.

1. Uplatnenie zložiek cien
   1. Dodávateľ má právo uplatniť príslušnú fixnú mesačnú sadzbu pre jednotlivé OM počas príslušného Obdobia OM, a to za každý kalendárny mesiac. V prípade, ak je dohodnuté kratšie fakturačné obdobie ako kalendárny mesiac, uplatňuje sa alikvotný podiel príslušnej TOD pripadajúci na toto obdobie pri rovnomernom rozpočítaní tejto sadzby na jednotlivé dni mesiaca. V prípade ukončenia, resp. začatia odberu v priebehu mesiaca sa príslušný TOD za daný mesiac fakturuje vo výške stanovenej v príslušných bodoch článku 1. tejto prílohy. V prípade predčasného ukončenia odberu na príslušnom OM, resp. v prípade predčasného ukončenia zmluvy má dodávateľ právo dofakturovať platbu za príslušný TOD pre každé príslušné OM za obdobie do konca Obdobia OM.
   2. Dodávateľ má právo uplatniť príslušnú výkonovú sadzbu (VS) pre jednotlivé OM počas príslušného Obdobia OM. Ročná platba vzťahujúca sa k príslušnej VS sa vypočíta ako súčin DMM dohodnutého pre jednotlivé OM v prílohe č. 1 tejto zmluvy a príslušnej hodnoty VS. Mesačná platba vzťahujúca sa k príslušnej VS sa vypočíta ako 1/12 ročnej platby vzťahujúcej sa k príslušnej hodnote VS.

V prípade, ak je dohodnuté kratšie fakturačné obdobie ako kalendárny mesiac, uplatňuje sa alikvotný podiel mesačnej platby vzťahujúcej sa k príslušnej VS pripadajúci na toto obdobie pri rovnomernom rozpočítaní mesačnej platby vzťahujúcej sa k tejto sadzbe na jednotlivé dni mesiaca.

V prípade ukončenia, resp. začatia odberu v priebehu mesiaca sa príslušná VS za daný mesiac fakturuje vo výške mesačnej platby vzťahujúcej sa k tejto sadzbe.

V prípade predčasného ukončenia odberu na príslušnom OM, resp. v prípade predčasného ukončenia zmluvy má dodávateľ právo dofakturovať platbu za príslušnú VS pre každé príslušné OM až do výšky neuhradenej časti ročnej platby vzťahujúcej sa k tejto sadzbe do konca Obdobia OM za združenú dodavku v zmysle URSOa prislušných podmienok .

* 1. Platby za odobraté množstvo elektrickej energie v sa pre príslušné OM vypočítajú ako súčiny skutočne odobratého množstva elektrickej energie počas príslušného fakturačného obdobia a hodnôt príslušných sadzieb za odobratú elektrické energiu platných pre príslušný kalendárny mesiac.

1. Zmena množstiev existujúcich OM, pripojenie nového OM k zmluve

V prípade akejkoľvek zmeny zmluvy súvisiacej so zmenou zmluvných množstiev existujúcich OM alebo pripojením nových OM si odberateľ s dodávateľom dohodne spôsob ocenenia pre príslušné OM ako aj spôsob vyhodnotenia množstiev.

|  |  |  |  |  |
| --- | --- | --- | --- | --- |
|  | **Merná**  **jednotka** | **Jednotková cena v EUR**  **bez DPH** | **Sadzba DPH** | **Jednotková**  **cena v EUR s DPH** |
| Cena za dodávku elektrickej energie podľa opisu predmetu zákazky bez ďalších poplatkov stanovených ÚRSO. | MWh |  | **20%** |  |

**Príloha č. 6**

**Osobitné povinnosti pre OM v kWh**

1. **Rriešenie stavov núdze**

Pri obmedzujúcich odberových stupňoch:

* 1. č. 8 je Objednávateľ pre OM so ZM
  2. č. 9 je Objednávateľ pre OM so ZM